ufal/npfl147 huggingface dataset:
# Fighting Mad
Fighting Mad er en amerikansk stumfilm fra 1917, regissert av Edward LeSaint.

## Handling
Doktor Lambert tar med seg sin kone vestover til en gruve-by, hvor han kan arbeide som både prest og som lege. Kona hans er ikke fornøyd med denne tilværelsen. Så når hun oppdager at hun er gravid, stikker han av sammen med en gambler. Men mannen dumper henne kort tid senere, og hun kommer tilbake til ektemannen sin - hvor hun dør under fødselen av barnet deres. Men en rasende Lambert velger å forlate babyen på en dørstokk, og han sverger å aldri ha tro på Gud igjen.
Men han vender tilbake til den samme gruve-byen femten år senere, denne gangen som en alkoholiker. Han møter snart den unge, snille Lily Sawyer, og han blir veldig imponert over hennes medfølende natur. I mellomtiden har gambleren som kona hans hadde ett kort forhold med, også kommet tilbake. Han bestemmer seg for å bortføre Lily. Men det blir snart oppdaget at Lily faktisk er datteren til Lambert, som han hadde forlatt mange år tidligere. 

## Skuespillere
- William Stowell som Lambert
- Helen Gibson som Mary Lambert
- Hector Dion
- Betty Schade som Faro Fanny
- Alfred Allen som Eldorado Smith
# Stortjennet (Halåa)
For innsjøen i Svartholtet, se Stortjennet (Elverum)
Stortjennet (også kjent som Baksjøen) er en innsjø helt øst i Elverum kommune i Innlandet. Den ligger nær grensa mot Trysil like vest for Høljesjøen. Innsjøen har et nedbørfelt på 1,75 km2 og er kilden til elva Halåa, som er en kildeelv til Flisa.
# Afte
After eller aftøs stomatitt (aftøse sår), også kjent som munnskåld («munn-brannsår») eller bare skåll, er små sår i munnslimhinnen oftest på innsiden av kinnet der det er i kontakt med tennene, men kan forekomme på hele den bevegelige munnslimhinnen og på tungen. Det er et hvit til gulaktig lite felt uten slimhinne 1-3 mm i diameter oftest med en rød slimhinne like utenfor.[trenger referanse] Det er oftest ett enkelt sår, men i sjeldne tilfeller kan det sees flere after i munnen samtidig. Såret forsvinner vanligvis etter et par uker, og etterlater oftest ikke arr. Hos enkelte pasienter kan sårene komme igjen en eller flere ganger i løpet av livet, men forekommer som oftest hos barn og unge voksne.
Det er ingen sikker kjent årsak til after. Omtrent 15-20% av befolkningen vil oppleve å få after en eller flere ganger i livet.
After må skilles fra munnsår av andre årsaker som herpes og andre munnsår.

## Behandling
After har ofte mildere plager som ikke krever behandling. Om det er ønskelig å lindre plagene, er det antatt at munnskyllevann med klorheksidin, bedøvende oppløsning og steroidholdig salve kan lindre plagene. After kan oppleves som vondere om man spiser sterkt krydret mat, eller drikker syreinnholdig drikke som fruktsaft og brus når man har en afte.
Ofte går after bort av seg selv etter en uke, men det anbefales å oppsøke lege om det tar mer enn en uke før de gror.
# Gravfunn
Gravfunn er en arkeologisk betegnelse for gjenstander og levninger som blir tatt opp fra forhistoriske graver. Et «samla gravfunn» brukes om utstyr som er blitt lagt ned på samme tid under en begravelse av én eller flere personer. I andre tilfeller kan gravgodset stamme fra gjentatte begravelser til forskjellige tider i samme grav.
Funn i oldtidsgraver er en hovedkilde til kunnskap om den materielle og sosiale kulturen i forhistorisk tid. Også gravene og gravminnene i seg sjøl kan fortelle om samfunnet og den døde. Dessuten kan biokjemiske analyser av skjelettrester si noe om genetisk bakgrunn, helsetilstand og levekår.
# Craig Jackson
Craig Jackson (født 11. september 1974) er en sørafrikansk landhockeyspiller.
Han representerte Sør-Afrika under Sommer-OL 2004 i Athen, hvor laget hans ble nummer 10.
# Arne Indrebø
Arne Indrebø (født 1969) er en norsk tidligere friidrettsutøver og spydkaster som representerte Breim IL, Breimsbygda FIL, Breimsbygda IL og Gloppen Friidrettslag. Han er fire ganger norsk mester.

## Bakgrunn
Indrebø var en allsidig friidrettsutøver og vant Donald Duck-lekene, det uoffisielle norgesmesterskapet for 12-åringer, i høydehopp i 1981. Han var med i et godt friidrettsmiljø i Gloppen med blant annet de jevnaldrende utøverne Ole Morten Mardal (lengdehopper) og Kjell Ove Hauge (kulestøter) som treningskamerater og medelever på idrettsfag ved Firda vidaregåande skule. 
Indrebø dro til El Paso, Texas våren 1990 og studerte med idrettsstipend på universitetet (UTEP) der. I 1992 dro han til Oslo og Norges idrettshøgskole. Han arbeider i dag som treningsleder innen SATS-kjeden i Stavanger.
Han er bror til Benedikte Indrebø, tidligere innehaver av den norske juniorrekorden på 100 meter og med flere medaljer fra NM på 100 meter.

## Idrettskarriere
Han spesialiserte seg etter hvert i spydkast og kvalifiserte seg til junior-VM i Canada i 1988 etter ny personlig rekord og gull i junior-NM på Voss. Han kom ikke videre fra kvalifiseringen i dette, som skulle bli Indrebøs eneste internasjonale mesterskap. Han fikk derimot flere landskamper på junior-og seniorlandslaget, og i 1989 ble han nummer 3 i Europacupen.
Året etter, i 1990, vant han sitt første norske mesterskap i spyd. Han fulgte opp med seire i 1993, 1995 og 1997. Han har sølvmedaljer fra 1991 og 1992. Hans personlige rekord er 76,20 meter, fra et stevne på Byrkjelo i juli 1994. Resultatet gjør Indrebø til den niende beste spydkaster i Norge gjennom tidene (per januar 2008).

### NM-medaljer
| Plassering | Øvelse   | År                       |
| ---------- | -------- | ------------------------ |
| Gull       | Spydkast | 1990, 1993, 1995 og 1997 |
| Sølv       | Spydkast | 1991 og 1992             |
# Jarle Flemvåg
Jarle Flemvåg (født 26. august 1971 på Gjøvik) er en norsk sanger og kordirigent. Han er utdannet ved Norges musikkhøgskole. 
Flemvåg har siden 2005 vært dirigent i Det norske sjømannskor. Koret har gitt ut CD-en Storm og stille, og Flemvåg medvirket som produsent og dirigent.
I 2007 gav han ut boka «Korsang for alle», en innføringsbok i korsang.
I oktober 2010 ble Flemvåg ansatt som daglig leder i Kirsten Flagstad Festivalen
# Gili Trawangan
Gili Trawangan er den største av Giliøyene i Indonesia og den eneste av dem som har litt høyde over havet. Øya er 3 km lang og 2 km bred  og har en befolkning på rundt 700. Trawangan betyr Terowongan (tunnel), og navnet kommer av en tunnel bygget under den japanske okkupasjonen.
Gilis Trawangan er den av Giliøyene som har flest fasiliteter for turister, puben Tir Na Nog hevder at Trawangan er den minste øya i verden med en irsk pub.[trenger referanse]
I likhet med de to andre giliøyene er det ingen motoriserte kjøretøy på Gili Trawangan. De viktigste transportmidlene er sykler, som kan leies fra lokalbefolkningen, og cidomo, en liten vogn trukket av hest.  Økonomien på Gili Trawangan er i stor grad bygget på turismen siden øya er for liten til å støtte jordbruk i stor skala, og for avsidesliggende til at industri eller handel kan være levedyktig.[trenger referanse]
- En cidomo ved piren
- Utsikt fra åsen på Gili Trawangan rett etter soloppgang
- En oppankret øyhopperbåt
- Gili Trawangan
# Tilen Sirše
Tilen Sirše (født 21. desember 1990) er en slovensk aker.
Han representerte Slovenia under Vinter-OL 2018 i Pyeongchang, hvor han ble nummer 39.
# Klyver
Klyver er et trekantet stagseil som føres foran fokken. Klyveren settes på et stag som går fra klyverbommen til fokke- eller stormasten. 
På seilfartøy med rær på fokkemasten føres klyveren foran forre stengestagseil. På fartøy med tre forseil er klyveren det midterste. Når skipet har fire forseil, kalles de to midterste henholdsvis indre og ytre klyver. Seilet over kalles jager.
# Lhozhag
Lhozhag er et fylke i prefekturet Shannan i den autonome region Tibet i Folkerepublikken Kina. I 1999 hadde det 18 091 innbyggere.

## Administrative enheter
Storkommuner:
- Luozha 洛扎镇, Lakang 拉康镇

Kommuner:
- Zhari 扎日乡, Se 色乡, Shengge 生格乡, Bianba 边巴乡


## Kulturminner
Gyiduigravgruppen fra Tubo-dynastiet (Jidui Tubo muqun) og Serkagotogklosteret (Sekagutuo si) ble i 2001 oppført på Folkerepublikken Kinas liste over kulturminner.
# Sergej Bida
Sergej Olegovitsj Bida (russisk: Сергей Олегович Бида, født 13. februar 1993) er en russisk fekter.
Han representerte ROC under Sommer-OL 2020 i Tokyo, hvor han tok sølv i kårde for lag.
# Patty Hearst
Patricia Campbell «Patty» Hearst (født 20. februar 1954), nå kjent som Patricia Hearst Shaw, er en amerikansk filmskuespiller. Hun er også barnebarn til den amerikanske avismagnaten William Randolph Hearst og ble verdenskjent da hun ble kidnappet i 1974 og kort etter slo seg sammen med kidnapperne og ble selv en revolusjonær terrorist – hun ranet en bank og tilbrakte tid i fengsel (men ble senere benådet).
# Yingshan (Huanggang)
Yingshan (kinesisk: 英山县; pinyin: Yīngshān Xiàn) er et fylke i provinsen Hubei i Folkerepublikken Kina. Det er del av byprefekturet Huanggang.
Befolkningen var på 409 604 innbyggere i 1999.

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
# Bitrate
Bitrate er et begrep innen telekommunikasjon og digitale medier, det angir hvor mange bits som overføres eller behandles per tidsenhet. 
Bitraten uttrykkes ofte i kilobit per sekund, kbps. Den er viktig i blant annet behandling av digital musikk og video; desto høyere bitrate det er på f.eks. en musikkfil, desto høyere kvalitet er det på lyden fordi det overføres mer informasjon per sekund. Hvis man må klare seg men mindre informasjon (lav bitrate) vil det gå ut over kvaliteten på lyden. Det samme gjelder for video; en videosnutt med lav bitrate vil bli kornete og grumsete og få store firkantede blokker i bildet.
Forskjellige kodeker stiller ulike krav til bitrate. Med det populære mp3-formatet kan man velge mellom bitrater mellom 16-320 kbps (kilobit per sekund). De mest vanlige bitratene er 128 kbps (grei kvalitet), 192 kbps (god kvalitet) og 320 kbps (meget høy kvalitet). For mp3-formatet går det en grense ved en bitrate på ca. 200 kbps; over dette er det vanskelig å høre forskjell på forskjellige kvalitetsnivåer.
DVD-filmer har en bitrate på maksimalt 9800 kbps for video.
Det har med tiden kommet flere moderne kodeker som kan klare seg med lavere bitrate enn gamle formater, og gi samme kvalitet. Et eksempel er H.264/AVC som er cirka dobbelt så effektiv som MPEG-2, som er den vanligste kodeken for video og brukes bla. av DVD-video og digitale TV-signaler. Det har blitt bestemt at det digitale bakkenettet som kommer i Norge i løpet av året skal benytte H.264/AVC-koding av videosignalene[trenger referanse].
Et annet eksempel er lydformatet AAC, som særlig Apple har vært aktive med å fremheve som et bedre alternativ enn mp3 for å ha digital musikk i. Dette er riktig; aac gir samme kvalitet som mp3, men med 30% lavere bitrate, og det høres spesielt tydelig ved lave bitrater.

## Les mer
- Kodek
- MPEG
- Digitalt bakkenett
# Santo Antônio
Santo Antônio er en kommune i delstaten Rio Grande do Norte i nordøstregionen av Brasil.
# Cedric Dubler
Cedric Dubler (født 13. januar 1995) er en australsk friidrettsutøver som konkurrerer i mangekamp.
Han representerte Australia under Sommer-OL 2016 i Rio de Janeiro, der han ble nummer 14 i tikamp.
I 2021 representerte han landet sitt under Sommer-OL 2020 i Tokyo, der han ble nummer 21 i tikamp.
# Byfogd Koss gate (Tønsberg)
Byfogd Koss gate er en 150 meter lang gate på Nøtterøy i Tønsberg kommune. 
Gaten er oppkalt etter byfogd Petter Henrich Koss (1796–1861).
# Fritz-Haber-Institut der Max-Planck-Gesellschaft
Fritz-Haber-Institut (FHI) der Max-Planck-Gesellschaft (MPG) er et forskningsinstitutt i Dahlem i bydelen Steglitz-Zehlendorf i Berlin. Det ble grunnlagt i 1911 som Kaiser-Wilhelm-Institut für Physikalische Chemie und Elektrochemie, men ble senere oppkalt etter sin første direktør (1911–33), nobelprisvinneren Fritz Haber. Instituttet fokuserer spesielt på forståelsen av katalyseprosesser på molekylært nivå og molekylærfysikk.

## Nobelprisvinnere tilknyttet instituttet
- Max von Laue (1914)
- Richard Willstätter (1915)
- Fritz Haber (1918)
- Otto Hahn (1944)
- Ernst Ruska (1986)
- Gerhard Ertl (2007)
# Phileas Fogg
Phileas Fogg er en fiktiv eksentrisk engelskmann, hovedpersonen i romanen Jorden rundt på 80 dager (orig. Le tour du monde en quatre-vingts jours) av Jules Verne i 1872. 
Et veddemål får Fogg ut på en reise jorden rundt i løpet av 80 dager. Den fiktive reisen hans inspirerte flere til å prøve det samme i virkeligheten, blant andre journalisten Nellie Bly, som med støtte fra Joseph Pulitzer slo Foggs rekord og utga Around the World in Seventy-Two Days i 1890. Michael Palin presenterte turen i en fjernssynsserie i 1989.
Det som satte Jules Verne på tanken, kan ha vært den styrtrike amerikaneren George Francis Train (1829-1904), som i 1870 klarte å reise jorden rundt på 80 dager. Da denne bragden ikke fikk ham valgt til president i USA, håpet han i stedet å bli USAs diktator. I stedet for å ta andre i hånden, gikk han inn for å spare tid ved å ta seg selv i hånden; slik håpet han å kunne unnagjøre enda en reise rundt jorden, denne gang på 67 dager.
Phileas Fogg ble spilt av David Niven i filmatiseringen fra 1956, av Pierce Brosnan i versjonen fra 1989, og av Steve Coogan i Disney-filmatiseringen fra 2004.
# Tabernakelet
Tabernakelet er den vanlige betegnelsen for den transportable helligdom som israelittene, ifølge Det gamle testamente, førte med seg under ørkenvandringen på Moses' tid, og som ble brukt frem til Tempelet i Jerusalem ble bygget. I Bibelen kalles det også «møteteltet» eller «telthelligdommen». Tabernaklet dannet forbildet for det senere tempelets innretning. 

## Betydning
På hebraisk kalles tabernakelet mishkan. Det norske ordet «tabernakel» er avledet fra latinske tabernāculum (beslektet med taverna, «veikro») i betydningen «telt» eller «hytte», som i antikkens romerske religion var en rituell struktur.
Ordet «helligdom» eller i den norske bibeloversettelsen, «telthelligdom», er også benyttet for den bibelske tabernakelet, som i betydningen «møteteltet». Det hebraiske ordet mishkan innebærer «bolig», «hvile», eller «å leve i», den bolig innenfor denne guddommelig innsatte struktur.

## Beskrivelse
Tabernakelet hadde to rom, det hellige og det aller helligste. I det hellige stod det en syvarmet lysestake, et skuebrødsbord og et røkelsesalter, og i det aller helligste ble paktens ark oppbevart. 
To av personene som ifølge Bibelen skulle hjelpe til med å gjøre i stand tabernakelet var Besalel og Oholiab.
Bibelen opplyser at tabernaklet var 30 alen (13,4 m) langt og 10 alen (4,5 m) høyt, noe som ser ut til å være innvendige mål (Andre Mosebok 26). Det var tydeligvis også 10 alen bredt (Andre Mosebok 26). Det aller helligste hadde tydeligvis form som en kube, med sider på 10 alen, mens det hellige var dobbelt så langt som det var bredt. I forbindelse med byggingen av Tabernakelet står det at det ble brukt skinn av tachash.
Etter at israelittene hadde gått inn i det lovte land, ble tabernakelet satt opp i Gilgal, og senere ble det flyttet til Sjilo på den tiden da landet ble fordelt mellom stammene. (Josvas bok: 18:1) Der var det til Samuels tid. Det var senere i Nob, (Første Samuelsbok: 1–6) og siden ble det flyttet til Gibeon. (Første Krønikebok 21: 29) Da paktens ark ble hentet til Jerusalem i Davids regjeringstid, hadde den ikke vært i Tabernakelet på lenge. Tabernakelet var i Gibeon helt til Salomos tempel sto ferdig.
# Rothera Antarctic Research Station
Rothera er en av forskningsstasjonene til British Antarctic Survey (BAS) i Antarktis. Den er beliggende på Adelaide Island vest for Den antarktiske halvøy og benyttes til forskning innen blant annet meteorologi, biologi, geologi og glasiologi. Den fungerer også som forsyningsbase for forskningsstasjonene som ligger på det antarktiske kontinentet.
I tillegg til kaianlegg for forsyningsskip har stasjonen en 900 meter lang rullebane. BAS opererer en flyforbindelse til Falklandsøyene med et fly av typen de Havilland Canada Dash 7.
Rothera erstattet i 1975 Adelaide Station (1961–1977). Stasjonen er helårsbemannet og har en kapasitet på 130 personer, mens gjennomsnittlig vinterbemanning ligger på 22 personer.
# Størk Hansen
 Hans Størk Lyhton Hansen  (1865–1940) var gårdbruker og sildenot-eier i Bjugn i Trøndelag og ordfører i Bjugn kommune i årene 1916–1922. Han tiltrådte som ordfører etter at sittende ordfører Johan G. Haugen døde i vervet. Hansen ble gjenvalgt to ganger. I oppslagsverket Norges bebyggelse omtales han som «mangeårig ordfører og bondepolitiker, notbas og eiendomsbesitter».
Han bodde på gården Mebostad, og overtok i 1903 også gården Stuanes etter faren Jacob H. Stuenæs – som også hadde vært ordfører. I ungdommen seilte han som skipper på jekta «Vega» som faren eide, og han eide to notbruk og et møllebruk. Sammen med Rasmus Lien og P.G. Jenssen startet han i 1911 Bjugn Sildoljefabrik («Bjugn Canning Co»).
Ved siden av ordførervervet hadde han andre tillitsverv i kommunen og lokalsamfunnet: Leder av byggekomiteen for Hovde husmorskole (etablert 1923), leder av skolestyret, fattigstyret, kraftlaget, forliksrådet, styremedlem i Bjugn Sparebank og Bøndenes salgslag. Han ledet også det første styret for husmorskolen.
Ved kommunevalgene i 1913 og 1916 var det flertallsvalg på én liste i Bjugn. Ved kommunestyrevalget 1919 ble det stilt lister i Bjugn, og «borgerlisten seiret i sin helhet.»
Ved stortingsvalget 1921 representerte han Norsk Landmandsforbund, Senterpartiets forløper.
Sønnene Jakob og Erling Hansen overtok gårdene Mebostad og Stuanes etter faren i 1930, og eide gårdene sammen. Erling Hansen ble senere NS-oppnevnt ordfører i Bjugn 1941-45.
# Viggo Johnsen
Viggo Johnsen (født 12. juli 1953) er en norsk lokalpolitiker (Sp) som var ordfører i Bø i Vesterålen fra 2003 til 2007.
Johnsen ble først valgt inn i kommunestyret i Bø for den tverrpolitiske listen Nordbygdas fellesliste i 1987. Etter to perioder for denne listen gikk han over til Senterpartiet.
# Kappløp
I sport er kappløp en hastighetskonkurranse mot et objektivt kriterium, vanligvis en klokke eller til et bestemt punkt. Konkurransedeltagerne forsøker å fullføre en gitt oppgave på kortest mulig tid. Dette involverer typisk å tilbakelegge en gitt distanse, men det kan være en hvilken som helst annen oppgave som involverer hurtighet for å nå et bestemt mål.
Et kappløp kan løpes kontinuerlig fra start til mål, eller utføres som mange segmenter, kalt heat eller etapper. Heat løpes vanligvis på samme bane til forskjellige tider.
Tidlige nedtegnelser om kappløp er tydelig på keramikk fra oldtidens Hellas, som avbilder løpende menn som kjemper om førsteplassen. Et vognkappløp beskrives i Homers Iliaden.

## Etymologi
Ordet race kommer fra et gammelnordisk ord. Dette nordiske ordet ankom i Frankrike under invasjonen av Normandie og ga ordet  raz som betyr "hurtig vann" i Bretagne, slik som i mill race; det kan finnes i "Pointe du Raz" (det vestligste punktet i Frankrike, i Bretagne), og "raz-de-marée" (tsunami). Ordet race i betydningen av en "hastighetskonkurranse" ble først registrert i 1510-årene.
Et kappløp og dets navn er ofte tilknyttet opprinnelsesstedet, transportformen og løpets distanse. Et par eksempler er Dakar Rally og Athens Marathon.

## Former
Å løpe en distanse er den mest grunnleggende formen for kappløp, men kappløp kan også foregå med transportmidler, slik som båter, biler, sykler og fly, eller med dyr slik som hester eller hunder. Kappløp kan også arrangeres med andre transportmåter, slik som ski, sparker, skøyter eller rullestoler, eller andre former for bevegelse, slik som svømming eller kappgang.
Orienteringsløp tilføyer en ekstra oppgave ved å bruke et kart og et kompass for å navigere fra punkt til punkt i variert og vanligvis ukjent terreng.
Et kappløp kan også involvere en annen type mål, slik som spising. En vanlig konkurranse er pølsespising, der deltagerne prøver å spise flere pølser enn motstanderne.
# Eve Higgins
Eve Higgins (født 1999) er en irsk rugbyspiller.
Hun representerte Irland under Sommer-OL 2024 i Paris, der hun ble nummer 8 med det irske landslaget.
# USA-mesterskapet i 15 kilometer kappgang 2017
USA-mesterskapet i 15 kilometer kappgang 2017 (2017 USATF 15 km Race Walk Championships) ble arrangert 21. mai 2017, i Riverside i California i USA. 

## Resultater, senior

### Menn
| Plass | Utøver               | Tid     |
| ----- | -------------------- | ------- |
| .     | Emmanuel Corvera     | 1:05:59 |
| .     | Nick Christie        | 1:09:22 |
| .     | Matt Forgues         | 1:10:45 |
| 4.    | Alexander Bellavance | 1:11:07 |
| 5.    | Allen James          | 1:14:27 |
| 6.    | Mark Green           | 1:28:59 |
| 7.    | Adrian Zamudio       | 1:31:34 |
| 8.    | Paul DeMeester       | 1:34:00 |
| 9.    | Tommy Aunan          | 1:34:20 |
| 10.   | Gerard Deegan        | 1:41:!1 |


### Kvinner
| Plass | Utøver           | Tid     |
| ----- | ---------------- | ------- |
| .     | Miranda Melville | 1:15:20 |
| .     | Katie Burnett    | 1:15:55 |
| .     | Robyn Stevens    | 1:17:31 |
| 4.    | Molly Josephs    | 1:26:47 |
| 5.    | Susan Armenta    | 1:30:58 |
| 6.    | Jamie Fiddler    | 1:37:00 |
| 7.    | Susan Mears      | 1:44:30 |
| 8.    | Paula Rasmussen  | 1:56:24 |
| 9.    | Darlene Backlund | 1:58:51 |
| 10.   | Carol Dyar       | 1:59:50 |
# 226
| Begivenheter i 226 |
| ------------------ |
| Dødsfall – Fødsler |
| Ledere             |
| Statsledere        |


## Begivenheter
- Ardashir I blir kronet til konge av Persia og sasanidene innleder sin epoke.
# Torbjørn Afdal
Torbjørn Afdal (født 25. oktober 1917 på Voss, død 15. januar 1999 i Bærum) var en norsk møbeldesigner. Han ble uteksaminert ved Statens Håndverks- og Kunstindustriskole i 1946 og fikk med en gang jobb hos designkontoret Tegnekontoret Bruksbo AS.
Sammen med Norwald Rydjord og Rolf Hesland ble han en av de ledende designerne hos Tegnekontoret Bruksbo og også i Skandinavia. Hans møbler ble innkjøpt av Jacqueline Kennedy da hun var førstedame i Det hvite hus. Hans møbler ble også innkjøpt av den japanske keiseren. På sine eldre dager designet han Stortingets stoler og stoler og bord til tinghuset i Oslo. Videre designet han kontoret til daværende statsminister Gro Harlem Brundtland. På utstillingen Norwegian Icons Oslo 2013 er han representert med en rekke av sine møbler. I katalogen for utstillingen står det blant annet at Afdal var blant etterkrigstidens mest produktive møbeldesignere. Videre står det at Afdals arbeider kjennetegnes fremst av en forfinet materiale- og formforståelse. Rundt 1960 fikk Afdals møbeldesign et mer arkitektonisk preg og armlenestolen Broadway var, sammen med jaktstolen Hunter, et av hans kunstneriske høydepunkter fra perioden. 
Afdal var også kunstnerisk leder for Bruksbo møbelverksted på Plus i Fredrikstad.  
Afdal tilhørte den Skandinaviske-/danske designtradisjonen og brukte i sine design tradisjonelt formspråk med rene linjer og solide konsturksjoner. Hans mest brukte materialer var teak og palisander i kombinasjon med skinn og stål.
Han var sterkt påvirket av danske møbeldesign og blir feilaktig ofte oppgitt å være en dansk designer.  

## Utstillinger
- 11. Deutsche Handverksmesse i München i 1958
- 1960 Triennalen i Milano


## Utmerkelser
Han fikk gullmedalje for spisestuen «FORM» (11. Deutsche Handverksmesse i München i 1959)   

## Kjente møbler
- Loveseat – Stol – 1955 (Tegnekontoret Bruksbo AS)
- Lasse – Settbord – 1955 (Tegnekontoret Bruksbo AS)
- Baccus – Barskap – 1955 (Tegnekontoret Bruksbo AS)
- Minerva – Kontorstol – 1965 (Tegnekontoret Bruksbo AS)
- FORM – Spisestue – 1960
- Krobo – Flerbruksbenk – 1960 (Tegnekontoret Bruksbo AS)
- Darby - Stol, skjenk og bord - 1962 (Tegnekontoret Bruksbo AS)
- Hunter - Stol - 1962  (Tegnekontoret Bruksbo AS)

Produsenter av hans møbler er blant andre Mellemstrands Trevareindustri As, Vigrestad (barskap «Baccus» i palisander), Haug Snekkeri (settbord «Lasse») og Nesjestranda Møbelfabrikk (Darby stolen, Darby skjenk og spisebord).
# Þulir
Þulir er navn på en kategori vise menn eller diktere i norrøn tid som noen steder settes i sammenheng med religiøs virksomhet og som kanskje var en forløper for de skalder som man hører om fra 800-tallet og utover i vikingtiden.
Peter Andreas Munch betegner i en fotnote i Det norske Folks Historie Þulir som enslags geistlige, «som offentligt foredroge eller foresang Folket Gudelærens Myther. Dette kunde de neppe, uden at være i Besiddelse af en højere Religionskundskab end Menigmand, og neppe engang uden at være indviede i Religionens Mysterier».
Finnur Jónsson omtaler også Þulir i boka Den islandske litteraturs historie. I omtalen av dikt som synes å være overlevert fra tiden før skaldene trådte inn i historien i første halvdel av 800-tallet, mener Jónsson at Þulir har vært en gruppe mennesker som var «ældre mænd, der sad inde med kundskaber ikke blot av historisk art, men også og navnlig om det menneskelige liv og mange grenede forhold, at de var, man kunde sige, datidens filosoffer». Jónsson mener videre at de foredro ved større festlige sammenkomster og for høvdinger og deres følge. Sannsynligvis har de gjort det i verseform, jf. det norrøne ordet Þula som er betegnelse på et langt, oppramsende dikt. Det er også kjent at en bestemt plass, en stol, i høvdingens hall benevnes som Þular stóll. Jónsson antar at Þulir var høyt ansette og betydningsfulle menn med til dels overmenneskelig åndskraft. I historisk tid fikk navnet mer betydning av trollmann.
Þulir tilhørte sannsynligvis tiden før Harald Hårfagre. Fra hans tid synes de å være fortrengt av hirdskaldene som etter hvert ble en fast institusjon i kongenes maktapparat, hirden.
# Fylkesvei 3476
Fylkesvei 3476 går mellom Reinsfjell og Størdal i Tvedestrand kommune.
Frem til 2019 hadde veien betegnelsen fylkesvei 108 (Aust-Agder).

## Kommuner og knutepunkter
Tvedestrand


Reinsfjellveien 

| \| Kv Reinsfjellveien fra Reinsfjell til Granstøa (1,7 km) \| |
| Kv Reinsfjellveien fra Reinsfjell til Granstøa (1,7 km)       |

| Kv Reinsfjellveien fra Reinsfjell til Granstøa (1,7 km) |

| \| 411Fylkesvei 411 Dypvågveien fra Størdal mot 416Fylkesvei 416 Bossvik i Risør \| \| 411Fylkesvei 411 Dypvågveien mot 410Fylkesvei 410 Tvedestrand sentrum \| |
| 411Fylkesvei 411 Dypvågveien fra Størdal mot 416Fylkesvei 416 Bossvik i Risør                                                                                   |
| 411Fylkesvei 411 Dypvågveien mot 410Fylkesvei 410 Tvedestrand sentrum                                                                                           |

| 411Fylkesvei 411 Dypvågveien fra Størdal mot 416Fylkesvei 416 Bossvik i Risør |
| 411Fylkesvei 411 Dypvågveien mot 410Fylkesvei 410 Tvedestrand sentrum         |
# Ise Jingū
Ise Jingū (japansk: 伊勢神宮) er et Shintotempel som befinner seg i byen Ise i prefekturet Mie i Japan. Tempelet ble oppført år 4 f.Kr. og er tilegnet solgudinnen Amaterasu. Offisielt kjent som Jingū  (神宮) består tempelkomplekset av en rekke mindre templer, som er sentrert omkring de to hovedtemplene Naikū (内宮) og Gekū (外宮).
Ypperstepresten eller yppersteprestinnen ved tempelet må komme fra Japans keiserhus, og den nåværende yppersteprestinnen er Atsuko Ikeda, som er assistert av den tidligere prinsesse Sayako Kuroda.
# Hesselø
Hesselø er en liten øy i Kattegat. På øyen er der et fyrtårn og en værstasjon drevet av Danmarks Meteorologiske Institut.
Den er utpekt som EU-habitatområde.
Øyen var gjenstand for en verbal krig mellom Danmark og Sverige i 1983, da Danmark ønsket å starte prøveboring i området.
I oktober og november 2003 var Hesselø medieomtalt på grunn av en ikke-godkjent havneanleggelse foretatt av eieren Erik Tingleff Larsen, som er hovedaksjonær i Weibel Scientific.
# Leitebakk
Leitebakk er et tettsted i Giske kommune i Møre og Romsdal. Tettstedet har 979 innbyggere per 1. januar 2023, og ligger på østsiden av øya Godøy ved Valderhaugfjorden.
# The Warmth of the Sun
The Warmth of the Sun er et samlealbum fra The Beach Boys, utgitt i 2007 av Capitol Records. Albumet inneholder de av bandets hitlåter som ikke kom med på samlealbumet Sounds of Summer: The Very Best of The Beach Boys, samt andre utvalgte favoritter. 
Albumet kom på 40.-plass på Billboard 200 i USA.

## Sporliste
Alle sangene er skrevet av Brian Wilson og Mike Love, unntatt hvor annet er notert.
1. «All Summer Long» – 2:09
2. «Catch a Wave» – 2:08
3. «Hawaii» – 2:00
4. «Little Honda» – 1:52
5. «409» (B. Wilson, Gary Usher, M. Love) – 2:00
6. «It's OK» – 2:12
7. «You're So Good to Me» – 2:15
8. «Then I Kissed Her» (Jeff Barry, Ellie Greenwich, Phil Spector) – 2:16
9. «Kiss Me, Baby» – 2:43
10. «Please Let Me Wonder» – 2:50
11. «Let Him Run Wild» – 2:20
12. «The Little Girl I Once Knew» (B. Wilson) – 2:34
13. «Wendy» – 2:20
14. «Disney Girls (1957)» (Bruce Johnston) – 4:07
15. «Forever» (Dennis Wilson, Gregg Jakobson) – 2:41
16. «Friends» (B. Wilson, D. Wilson, Carl Wilson, Al Jardine) – 2:32
17. «Break Away» (B. Wilson, Reggie Dunbar) – 3:05
18. «Why Do Fools Fall in Love» (Morris Levy, Frankie Lymon) – 2:07
19. «Surf's Up» (B. Wilson, Van Dyke Parks) – 4:12
20. «Feel Flows» (C. Wilson, Jack Rieley) – 4:46
21. «All This Is That» (C. Wilson, M. Love, A. Jardine) – 3:57
22. «'Til I Die» (B. Wilson) – 2:40
23. «Sail On, Sailor» (B. Wilson, V. D. Parks, J. Rieley, Ray Kennedy, Tandyn Almer) – 3:16
24. «Cool, Cool Water» – 3:24
25. «Don't Go Near the Water» (M. Love, A. Jardine) – 2:39
26. «California Saga (On My Way To Sunny Californ-i-a)» (A. Jardine) – 3:22
27. «California Dreamin'» (John Phillips, Michelle Phillips) – 3:24
28. «The Warmth of the Sun» – 2:50
# De amerikanske Jomfruøyer under VM i friidrett innendørs 2022
De amerikanske Jomfruøyer deltok i VM i friidrett innendørs 2022 fra 18. til 20. mars 2022 i Beograd i Serbia.

## Resultater
Menn
Baneøvelser
| Utøver        | Øvelse    | Forsksheat | Forsksheat | Semifinale       | Semifinale       | Finale           | Finale           |
| Utøver        | Øvelse    | Resultat   | Plass      | Resultat         | Plass            | Resultat         | Plass            |
| ------------- | --------- | ---------- | ---------- | ---------------- | ---------------- | ---------------- | ---------------- |
| Malique Smith | 400 meter | 51,98      | 24         | Gikk ikke videre | Gikk ikke videre | Gikk ikke videre | Gikk ikke videre |
# 523
| Begivenheter i 523 |
| ------------------ |
| Dødsfall – Fødsler |
| Ledere             |
| Statsledere        |


## Begivenheter
- Hilderik blir vandalenes konge.


## Dødsfall
- Trasamund, vandalenes konge
# Borneola
Borneola er en slekt av biller som tilhører familiegruppen bladbiller (Chrysomelidae). Det er kjent 2 arter.

## Utseende
Middelsstore (6-8,5 millimeter), avlange, brunlige eller metallgrønne bladbiller. Antennene er minst like lange som kroppen, tynne. Pronotum er ganske kort, forhjørnene framskytende og forkantet sterkt innbuktet slik at formen nærmest blir som eg liggende halvmåne. Dekkvingene er rundet utvidete i den bakre delen, nærmest plumpt pæreformede.

## Levevis
Både larvene og de voksne (imago) er planteetere.

## Utbredelse
Artene er utbredt på Borneo (Sabah og Sarawak).

## Systematisk inndeling
- orden biller (Coleoptera)
  - underorden Polyphaga
    - overfamilie Chrysomeloidea Latreille, 1802 (=Phytophaga) 
      - familien  bladbiller (Chrysomelidae Latreille, 1802) 
        - underfamilien trådbladbiller, Galerucinae Latreille, 1802
          - stamme usikker
            - slekten Borneola Mohammedsaid, 1998[2]
              - Borneola hijau Mohammedsaid, 1998
              - Borneola variabilis Mohammedsaid, 1998
# Musikkåret 1880
Musikkåret 1880 er en oversikt over utgivelser, hendelser, fødte og avdøde personer med tilknytning til musikk i 1880.

## Hendelser
- Richard Strauss første store verk, en symfoni i d-moll, har premiere.
- Richard Wagner publiserer sin selvbiografi Mein Leben.


## Fødsler
| Måned    | Dag | Person              | Nasjonalitet | Yrke                                                                          | Alder | Dødsår | Bilde | Ref.        |
| -------- | --- | ------------------- | ------------ | ----------------------------------------------------------------------------- | ----- | ------ | ----- | ----------- |
| Januar   | 5.  | Nikolai Medtner     | russisk      | komponist                                                                     | 71    | 1951   |       | [ 1 ]       |
| April    | 7.  | Fritz Grünbaum      | tsjekkisk    | kabaréartist, tekstforfatter av populærmusikk og operetter og skuespiller     | 60    | 1941   |       | [ 2 ]       |
| April    | 23. | Michel Fokine       | russisk      | ballettdanser og koreograf som anses som grunnleggeren av den moderne ballett | 62    | 1942   |       | [ 3 ]       |
| April    | 29. | Sigvart Høgh-Nilsen | norsk        | pianist og komponist                                                          | 39    | 1919   |       | [ 4 ] [ 5 ] |
| Juli     | 26. | Bror Abelli         | svensk       | regissør, skuespiller, sanger, forfatter og kinoeier                          | 82    | 1962   |       | [ 6 ]       |
| August   | 25. | Robert Stolz        | østerriksk   | komponist og dirigent                                                         | 94    | 1975   |       | [ 7 ]       |
| Desember | 30. | Alfred Einstein     | tysk         | musikkviter og musikkritiker                                                  | 71    | 1952   |       | [ 8 ]       |


## Dødsfall
| Måned    | Dag | Person                  | Nasjonalitet | Yrke                                  | Alder | Fødselsår | Bilde | Ref.   |
| -------- | --- | ----------------------- | ------------ | ------------------------------------- | ----- | --------- | ----- | ------ |
| Mars     | 31. | Henryk Wieniawski       | polsk        | komponist og fiolinist                | 44    | 1835      |       | [ 9 ]  |
| August   | 16. | Ernst Ferdinand Wenzel  | tysk         | pianist, pianolærer og musikkskribent | 72    | 1808      |       | [ 10 ] |
| August   | 17. | Ole Bull                | norsk        | fiolinist og komponist                | 70    | 1810      |       | [ 11 ] |
| November | 8.  | Andreas Peter Berggreen | dansk        | komponist og musikalsk forfatter      | 79    | 1801      |       | [ 12 ] |
| Oktober  | 5.  | Jacques Offenbach       | tysk         | komponist                             | 61    | 1819      |       | [ 13 ] |
# Ole Rugland
Ole Rugland (født 1955) er en norsk forretningsmann. Han innehar en rekke styreverv og er blant annet styreleder i Viking Stadion.
Opprinnelig er han utdannet ingeniør, og i tillegg har han en master i ledelse. Han eier og leder bedriften Skanem. Bladet Kapital anslo hans formue til 1,9 milliarder kroner i 2021. Rugland er oppvokst i Viking, og fotball har vært en viktig del av livet hans. Han spilte fotball fra han var 8 til 20 år gammel, før han gikk over til 3.- og 4.-divisjonsfotball. I tillegg har han C-kurs som trener, og er nå trener for j-96 på Hinna. Mangeårig styreleder i Viking og storaksjonær i klubben. God for hundrevis av millioner og på Kapitals liste over Norges 400 rikeste. Ole Rugland er æresmedlem i Viking fra 2009.[trenger referanse]
# Natassia Malthe
Linn Natassia Malthe, best kjent som Natassia Malthe, (født 19. januar 1974) er en norsk fotomodell og skuespillerinne. Hun har også brukt navnene Natasha Malthe, Natassia Scarlet Malthe og Lina Teal.

## Bakgrunn

### Tidlig liv
Natassia Malthe er den yngste av to døtre, hennes norske far, Harald Malthe, er en lærer og hennes malaysiske mor er en pensjonert sykepleier. Hun vokste opp blant annet i Drøbak. Hun er i noen filmer kreditert som Natasha Malthe eller Lina Teal.
Malthe gikk på danseskoler i Skottland, Norge og Canada, hos the Royal Winnipeg Ballet, the Goh Ballet Academy, og det Norske Operahus, der hun både danset og sang mens hun avsluttet studiene sine. Rett etterpå flyttet hun til London, for å studere musikalsk teater. Derfra dro hun til USA og fikk sin første skuespillerrolle på fjernsyn.

## Skuespillerkarriere
Hun har flere mindre roller, blant annet i TV-seriene Dark Angel og Andromeda, samt flere filmroller. Den hittil største rollen var som Typhoid i superhelt-filmen Elektra der hun spilte mot Jennifer Garner, og gjennomførte en meget omtalt kyssescene med Garner.
I mars 2008 gikk ryktene om en hovedrollen i sin egen TV-serie, som fikk navnet Scarlet etter hennes eget mellomnavn. Miniserien skulle regisseres av David Nutter, som har laget andre fjernsynsserier som Sopranos, Entourage, Nip/Tuck og Smallville. Scarlet skulle etter planen ha premiere i USA rundt begynnelsen av mai 2008, men det hele var bare en gigantisk reklamebløff for elektronikkprodusenten LG, som lanserte en serie flat-TV med navnet Scarlet I 2008 gikk også ryktene om at hun også hadde en rolle i den siste James Bond-filmen Quantum of Solace, noe som andre kilder ikke kunne bekrefte. I midten av august ble det bekreftet at Malthe skal spille i en science-fiction miniserie ved arbeidstittel «Mirabilis» sammen med blant annet Christopher Lloyd.

## Modellkarriere
Malthe hadde en kort karriere som topmodell innen reklame på Filippinene, i Hongkong, Singapore og Thailand.
Hun er blant Girls of Maxim, der hun ble rangert som nr 53 i Maxims «100 Sexiest Women» (2003) og nr 74 i Maxim magazine «Hot 100 of 2005» list.

## Priser og nominasjoner
MTV Movie Awards
- 2007 – Nominert – Best Kiss – Elektra, sammen med Jennifer Garner


## Utvalgt filmografi
Listene under er ikke komplett, se Internet Movie Database – Natassia Malthe
- 2009 – Alone in the Dark II, film
- 2008 – Manslaughter, film
- 2008 – The Other Side of the Tracks, film
- 2007 – BloodRayne II: Deliverance, film
- 2006 – Skinwalkers, film
- 2006 – DOA: Dead or Alive, film
- 2005 – Chaos, film
- 2004 – Andromeda, tv-serie 1 episode
- 2005 – Belle dame sans merci, La, film
- 2005 – Elektra, film
- 2003 – A Guy Thing, film
- 2002 – Halloween: Resurrection, film
- 2002 – 40 Days and 40 Nights, film
- 2000 – Dark Angel, tv-serie 1 episode
- 1999 – Lake Placid, film
- 1998 – Disturbing Behavior, film
# Ian Maatsen
Ian Ethan Maatsen (født 2002) er en nederlandsk fotballspiller som spiller for den engelske klubben Aston Villa.

## Landslaget
Han erstattet Frenkie de Jong i Nederlands EM-tropp til EM i fotball 2024.
# Physocnemum
Physocnemum er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, matte, mørkbrune trebukker med litt flat kroppsform. Dekkvingene kan ha gulaktige og svarte tegninger. Antennene er tynne og kortere enn kroppen. Pronotum har rundede sider og er nærmest ovalt, dekkvingene er parallellsidige.

## Utbredelse
Slekten er utbredt i det østlige Nord-Amerika.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien Chrysomeloidea Latreille, 1802 (=Phytophaga)
        - Familien trebukker, Cerambycidae Latreille, 1802
          - Underfamilien tømmerbukker, Cerambycinae Latreille, 1802
            - Stammen Callidiini Kirby, 1837
              - Slekten Physocnemum Haldeman, 1847
                - Physocnemum andreae (Haldeman, 1847)
                - Physocnemum brevilineum (Say, 1824)
                - Physocnemum violaceipenne Hamilton, 1896
# 438
| Begivenheter i 438 |
| ------------------ |
| Dødsfall – Fødsler |
| Ledere             |
| Statsledere        |


## Begivenheter
- Yazdegird II blir konge i Persia


## Dødsfall
- Bahram V, konge i Persia
# Færsnes
Færsnes Gjestegård (Vegårshei,16/3) er en gammel gård i Vegårshei kommune i Aust-Agder.
Gården ligger på høyden mellom innsjøene Vegår og Forbuvann. 

## Historie
Historien om Færsnes strekker seg helt tilbake til bronsealderen og jorda på Færsnes har blant annet gjemt på ei øks i bronse, selve gården antas å være fra 1200-tallet og var en av mange gårder som ble ødegårder under svartedauden. I nær tilknytning til gården finnes det også flere hauger som man antar er gravhauger.

## Gårdsnavnet
Navnet er trolig sammensatt av ordene ferd og nes. På et skjøte fra 1748 er navnet skrevet Færesnæs.

## Bygninger
Det eldste huset på gården skriver seg fra 1748. Øvrige bygninger er av nyere dato og blant disse Norges eneste røykbadstue som er i bruk. Låven og Tårnhuset med sin særegne sekskantede form ble oppført i 2001 og Langhuset i 2007.

## Driftsform
Gården er et typisk småbruk i Indre Agder med et totalareal på i underkant av 500 da, hvorav ca. 30 da er dyrket mark. Rundt gården vokser det mer enn 100 frukttrær. Gårdsdriften baserer seg i dag primært på turisme og hadde om lag 5000 overnattinger i 2007.
26. april 2007 ble det nye Langhuset på Færsnes Gjestegård offisielt åpnet av fylkesmann Hjalmar I. Sunde. Innovasjon Norge sammen med reiselivsbransjen valgte ut Færsnes som en av 50 severdige turistattraksjoner i brosjyren «Spennende og annerledes opplevelser i Norge 2008». Stedet ble også tildelt Innovasjon Norges bygdeutviklingspris for Aust-Agder i 2003.
# Butler County (Missouri)
Butler County er et fylke i den amerikanske delstaten Missouri. Ved folketellingen i 2010 hadde fylket 42 794 innbyggere.
# Buljongkopp
Buljongkopp er en kopp til å drikke eller spise buljong eller suppe av. Buljongkopper er gjerne lave og vide, og de har to hanker og skål. Buljongkopper er laget av keramikk og rommer gjerne fra 0,2 til 0,4 liter.
# Olena Tsjerevatova-Derevenko
Olena Tsjerevatova-Derevenko (ukrainsk: Олена Череватова-Деревенко; ) er en ukrainsk padler som deltok i sprint.
Hun representerte Ukraina under Sommer-OL 2004, der hun tok bronse.
# Fylkesvei 7670
Fylkesvei 7670 går mellom Strengelvågkrysset og Gisløya i Øksnes kommune.
Frem til 2019 hadde veien betegnelsen fylkesvei 937 (Nordland).

## Kommuner og knutepunkter
Øksnes


Gisløyveien 

| \| Fv7668Fylkesvei 7668 Støveien fra Strengelvågkrysset til 821Fylkesvei 821 Myre \| \| Fv7668Fylkesvei 7668 Støveien til Stø \| \| Kv Strengelvågveien til Strengelvåg (1,2 km) \| |
| Fv7668Fylkesvei 7668 Støveien fra Strengelvågkrysset til 821Fylkesvei 821 Myre                                                                                                      |
| Fv7668Fylkesvei 7668 Støveien til Stø                                                                                                                                               |
| Kv Strengelvågveien til Strengelvåg (1,2 km)                                                                                                                                        |

| Fv7668Fylkesvei 7668 Støveien fra Strengelvågkrysset til 821Fylkesvei 821 Myre |
| Fv7668Fylkesvei 7668 Støveien til Stø                                          |
| Kv Strengelvågveien til Strengelvåg (1,2 km)                                   |

| \| Gisløya \| |
| Gisløya       |

| Gisløya |

| - Jordmorsteinen |

| - Nausthågen |
# Ultramontanisme
Ultramontanismen (fra latin ultra montes, hinsides fjellene, det som menes er Alpene) er navnet på en retning som satte preg på den romersk-katolske kirke på 1800-tallet og det begynnende 1900-tall. Uttrykket tilhører ikke minst den politiske sfære, da som betegnelse for den romtro politiske katolisisme.

## Etymologi
Begrepet kommer opprinnelig fra middelalderen da paver som ikke kom fra Italia ble kalt papa ultramontano, det vil si «pave fra den andre sioden av fjellene». Etter den protestantiske reformasjonen i Frankrike vendte begrepet tilbake, men med omvendt betydning idet det ble benyttet i Frankrike og Tyskland for å betegne paven som en mann på den andre siden av fjellene, i Italia.
Med tiden kom begrepet til å benyttes som et skjellsord om de som ble ansett å være upatriotiske ved å fremheve den pavelige rett til å blande seg i Frankrikes indre anliggender.

## Historikk
Etter Napoleonskrigene gjenvant paven makten i Kirkestaten og pavedømmet gikk en ny blomstringstid i møte. Pavestolen etterstrebet full kontroll over det romersk-katolske hierarki overalt i Europa og i den øvrige verden. 
Ultramontanismen ville bekjempe enhver bestrebelse innenfor katolisismen på å skaffe de enkelte landskirker så stor selvstendighegt at det truet den kirkelige enhet, åpnet for læremessige avvik og gav grobunn for utilbørlig nasjonalisme eller usunne avhengighetsbånd til statsmakten. Gammelkatolisismen, gallikanismen, febronianismen og så videre var ille ansett av ultramontanistene. 
Bestrebelserne gikk derimot ut på at hevde pavens stilling og makt, og som et utslag av dette står ufeilbarhetsdogmet fra 1870—71. Ikke minst jesuittene var tilhengere av ultramontanismen, men den hadde også politisk betydning, blant annet var det tyske Sentrumsparti påvirket i ultramontan retning.
# Ribeirão do Sul
Ribeirão do Sul er en kommune i delstaten São Paulo i sørøstregionen av Brasil.
# Jordan Matyas
Jordan Matyas (født 2. juli 1993) er en amerikansk rugbyspiller.
Hun representerte USA under Sommer-OL 2020 i Tokyo, hvor laget hennes ble nummer 6.
# Tikrit
Tikrit (arabisk:  ‏تكريت, også transkribert Takrit og Tekrit) er en by ved floden Tigris i det nordlige Irak, som er hovedstad i provinsen Salah ad Din. Den befinner seg omkring 160 km nordvest for Bagdad. Den har godt over 100.000 innbyggere (nøyaktige tall er [2015] ikke tilgjengelige; 260.000 (2003); 190.220 (2012, overslag)).

## Historie
Første sikre skriftlige omtale av er fra Klaudios Ptolemaios (2. årh.), som kalte byen for Birtha. Birtha er ennå i bruk, men om en bydel der.
Ifølge arabiske forfattere ble byen grunnlagt av sassanidenes kong Shapur I (regjerte 240/42–270 e.Kr.). På folkemunne heter det det nåværende navn Tikrit er etter en kristen kvinne ved navn Takrit bint Wail. 
Byen var tidlig et viktig sentrum for kristne klostersamfunn. I det hele tatt var det en kristen arabisk by før islamiseringen av regionen. I 637 ble så Tikrit erobret for første gang av muslimske arabere. Ikke desto mindre forble byen kristen i den tidligislamske tid. Tikrit var fra 300-tallet et jakobittisk bispesete. I 1155 smeltet bispedømmet sammen med bispedømmet Mosul. De kristnes liturgiske språk var gammelsyrisk. Selv om byen ikke spilte noen vesentlig historisk rolle, frembragte den enkelte kristne høylærde, blant annet biskop Cyriacus som ble patriark av Antiokia, teologene  Abu Zakariya Denha og Abu Raita, og oversetteren Yahya ibn Adi.
I middelalderen var Tikrit sete for maphrianen, i den syrisk-ortodokse kirkes struktur en metropolitt som stod umiddelbart under patriarken.
På 1000 erobret selsjukkene under Tughrul Beg byen. Fra 1149 tilhørte den Fyrstedømmet Arbil, men ble fra 1190 tilhørende den abbasidiske kalifen. Etter kalifene fulgte senere zengidene. 
I 1137 kom her Saladin til verden; han var kurdisk og lenge i zengidisk tjeneste, og ble så senere grunnlegger av ajjubidenes rike. 
Den ble ødelagt under herjingene til Timur Lenk (1336–1405) og forble deretter et ubetydelig sted i lang tid. På 1800-tallet hadde den ikke flere enn 4000-5000 innbyggere.
På 1500-tallet ble Tikrit osmansk og forble så til 1917, da den under første verdenskrig ble erobret av britene. Etter krigen ble den del av det britiske mandat Mesopotamia.

## Personer født i byen
- Saladin, grunnlegger av Ajjubide-dynastiet
- Saddam Hussein, president i Irak 1979-2005
# DS «Jøna» (1908)
DS «Jøna» var et fiskefartøy bygget ved Rosenberg Mekaniske Verksted som byggenummer 24. Skipet ble overlevert til Peter Eidsvik & E.O. Gotten i mars 1908. Skipet ble rekvirert av den tyske marine (Kriegsmarine), som hadde skipet til det forliste.

## Historie
- 1908: mars: Levert til Peter Eidsvik & E.O. Gotten i Ålesund som «Jøna»
- 1914: Solgt til Olaf Nedrelid m.fl., Hjørungavåg, Ålesund.
- 1918: Solgt til Frithjof Waage, Ålesund.
- 1922: D/S Jønas Rederi ved Sigvald Støle, Ålesund]
- 1931: Forlenget med 12.0 fot, ny vekt 135 brt
- 1938: Solgt til Sigvald Støle, Ålesund
- 1940: Rekvirert av den tyske marine (Kriegsmarine) og brukt som vaktbåt, under navnet «Hornisse»
- 1944: november: Forliser under tysk kommando.
# Andingmen (Dongcheng)
Andingmen (kinesisk: 安定门, pinyin: Āndìngmen) er et subdistrikt bydistriktet Dongcheng i Beijing i Folkerepublikken Kina.
# Chan Chia Fong
Chan Chia Fong (født 24. desember 1976) er en malaysisk badmintonspiller.
Hun representerte Malaysia under Sommer-OL 1996 i Atlanta, der hun ble utslått i andre runde i singel.